62022TJ0641_INF
Απόφαση του Γενικού Δικαστηρίου (όγδοο πενταμελές τμήμα) της 6ης Νοεμβρίου 2024 –Portigon κατά ΕΣΕ (Εκ των προτέρων εισφορές για το 2017)
(υπόθεση T –641/22)
«Οικονομική και Νομισματική Ένωση – Τραπεζική ένωση – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων (ΕΜΕ) – Ενιαίο ταμείο εξυγίανσης (ΕΤΕ) – Απόφαση του ΕΣΕ σχετικά με τον υπολογισμό των εκ των προτέρων εισφορών για το 2017 – Υποχρέωση αιτιολογήσεως»
1.
Πράξεις των οργάνων – Αιτιολόγηση – Υποχρέωση – Περιεχόμενο – Παροχή από το όργανο που εξέδωσε την πράξη εξηγήσεων σχετικά με το σκεπτικό της κατά τη διάρκεια της διαδικασίας ενώπιον του δικαστή της Ένωσης – Προϋποθέσεις – Απουσία αντιφάσεων και υποχρέωση συνοχής μεταξύ εξηγήσεων και σκεπτικού
(Άρθρο 296, εδ. 2, ΣΛΕΕ)
(βλ. σκέψεις 44, 45)
2.
Πράξεις των οργάνων – Αιτιολόγηση – Υποχρέωση – Περιεχόμενο – Απόφαση του Ενιαίου Συμβουλίου Εξυγίανσης (ΕΣΕ) σχετικά με τις εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Υποχρέωση του ΕΣΕ να γνωστοποιεί στα ενδιαφερόμενα ιδρύματα τη μέθοδο υπολογισμού των εισφορών αυτών και τη μέθοδο καθορισμού του ύψους του ετήσιου επιπέδου-στόχου
(Άρθρο 296, εδ. 2, ΣΛΕΕ· κανονισμός 806/2014 του Ευρωπαϊκού Κοινοβουλίου και του Συμβουλίου· κανονισμός 2015/81 του Συμβουλίου, άρθρο 4· κανονισμός 2015/63 της Επιτροπής, άρθρα 4 έως 7 και 9 και παράρτημα I· οδηγία 2014/59 του Ευρωπαϊκού Κοινοβουλίου και του Συμβουλίου)
(βλ. σκέψεις 47, 48)
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση SRB/ES/2022/41 του Ενιαίου Συμβουλίου Εξυγίανσης (ΕΣΕ), της 25ης Ιουλίου 2022, σχετικά με τον υπολογισμό των εκ των προτέρων εισφορών της Hypo Vorarlberg Bank AG και της Portigon AG προς το Ενιαίο Ταμείο Εξυγίανσης για το 2017, κατά το μέρος που αφορά την Portigon AG.
2)
Τα αποτελέσματα της απόφασης SRB/ES/2022/41, κατά το μέρος που αφορά την Portigon, διατηρούνται σε ισχύ έως την έναρξη ισχύος, εντός εύλογης προθεσμίας η οποία δεν μπορεί να υπερβαίνει τους έξι μήνες από την ημερομηνία δημοσίευσης της παρούσας απόφασης, νέας απόφασης του ΕΣΕ περί καθορισμού της εκ των προτέρων εισφοράς του εν λόγω ιδρύματος προς το Ενιαίο Ταμείο Εξυγίανσης για την περίοδο συνεισφοράς 2017.
3)
Το ΕΣΕ φέρει, πέραν των δικαστικών εξόδων του, τα δικαστικά έξοδα στα οποία υποβλήθηκε η Portigon.
4)
Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν τα δικαστικά έξοδά τους.